作者:韓愈
標題:送區弘南歸
內容:穆昔南征軍不歸，蟲沙猿鶴伏以飛。洶洶洞庭莽翠微，我遷於南日周圍，來見者眾莫依俙。爰有區子熒熒暉，雖有不逮驅騑騑，或採於薄漁於磯。服役不辱言不譏，子雖勤苦終何希，王都觀闕雙巍巍。騰蹋眾駿事鞍鞿，開書拆衣淚痕晞，雖不敕還情庶幾。朝暮盤羞惻庭闈，蜃沉海底氣升霏，彩雉野伏朝扇翬。處子窈窕王所妃，出送撫揹我涕揮，行行正直慎脂韋。業成志樹來頎頎，